ฮั่งเส็งปิดพุ่ง 254.50 จุด รับข่าวจีนเล็งหนุนสภาพคล่อง
ฮั่งเส็งปิดพุ่ง 254.50 จุด รับข่าวจีนเล็งหนุนสภาพคล่อง
20 พ.ย. 2558

ดัชนีฮั่งเส็งตลาดหุ้นฮ่องกงปิดดีดตัวขึ้นในวันนี้ โดยดัชนีฮั่งเส็งเพิ่มขึ้น 254.50 จุด หรือ 1.13% ปิดวันนี้ที่ 22,754.72 จุด ตามตลาดหุ้นจีน เนื่องจากนักลงทุนเข้าซื้อหุ้น โดยอิงกับรายงานข่าวที่ว่าทางการจีนจะดำเนินความพยายามล่าสุดเพื่อหนุนสภาพคล่องในระบบ
เมื่อวานนี้ มีรายงานข่าวว่าธนาคารกลางจีนจะปรับลดอัตราดอกเบี้ยสินเชื่อโครงการเงินกู้ระยะสั้น (SLF) ซึ่งเป็นเครื่องมือในการสนับสนุนสภาพคล่อง สำหรับสถาบันการเงินท้องถิ่น โดยตลาดมองว่าความเคลื่อนไหวล่าสุดของจีนน่าจะช่วยเพิ่มสภาพคล่องในระบบการเงินของจีน
นอกจากนี้ นักวิเคราะห์กล่าวว่า นักลงทุนมีความผ่อนคลายมากขึ้นหลังจากที่ธนาคารกลางสหรัฐ (เฟด) ส่งสัญญาณที่ชัดเจนถึงการปรับขึ้นอัตราดอกเบี้ยในเดือนหน้า